Document ID: /roh_data/filtered/fineweb-2-filterrobots_roh.jsonl.gz/68563

Kindes- und Erwachsenenschutzbehörde
Autoritads da protecziun d‘uffants e da creschids
Autorità di protezione dei minori e degli adulti
Sch'i n'exista ni in mandat preventiv ni ina disposiziun dal pazient, ha la conjugala u il conjugal sco er la partenaria registrada u il partenari registrà in dretg da represchentanza. Quai sut la premissa ch'ella u el maina ina chasada cuminaivla cun la persuna inabla da giuditgar u ch'ella assista regularmain questa persuna. Il dretg da represchentanza cumpiglia ils acts ch'èn necessaris per cuvrir il mantegniment e l'administraziun da las entradas e da la facultad ch'è necessaria per il mintgadi. Il dretg da represchentanza cuntegna er d'avrir e da liquidar, en cas da basegn, la posta. Per acts da represchentanza extraordinaris (per exempel vendita d'ina immobiglia) sto dentant vegnir consultada la APUC. Sch'ils interess da la persuna inabla da giuditgar èn periclitads u betg pli garantids, constituescha la APUC – sche necessari – ina curatella.